Indalecio Ojanguren

**Indalecio Ojanguren Arrillaga** (Eibar, Gipuzkoa, 1887ko azaroaren 15a - 1972ko otsailaren 18a) Euskal Herriko argazkilari eta mendizale ezaguna izan zen. Gaztelaniaz *el Fotógrafo Águila* goitizena erabili zuen, eta Eibarren *Kajoitxu* ezizenez zen ezaguna, XX. mende hasieran argazkilariek erabiltzen zituzten kutxa itxurako argazki-kamerengatik.

Bere mendizaletasuna eta Euskal Herriarekiko atxikimenduak bultzatuta, XX. mende hasierako Euskal Herriaren argazki bilduma handi bat biltzeari ekin zion. Bere argazkietako gai nagusiak mendiak eta orduko gizartea osatzen zuten herritarrak dira, horren bitartez, balio etnografiko itzela duen bilduma osatu zuelarik.

## Bizitza 
Indalecio Ojanguren 1887ko azaroaren 15ean Eibarren, Gipuzkoa, Euskal Herria jaio zen. Indalecio izena bere aita pontekoa izan zen Indalecio Sarasketa *Aizpiri Txiki* pilotari ezagunaren omenez jaso zuen.

16 urterekin G.A.C. enpresan lanean hasten da, garai haietan pistolak eta arma motzak lantzen zituelarik. Han, errebolberren tiragailuen muntaketan espezializatu zen.

XX. mendearen hasieran, Román Ortuoste argazkilariaren eraginez, Ojanguren argazkilaritzan interesatzen hasten da. 1908 urtean ABC egunkariak bere argazki bat publikatzen du, argazki bategatik ordaintzen zioten eta publikatua zen lehenengo aldia izan zelarik. Horrekin batera, bere inguruan dituen mendietan barrena bere lehenengo txangoak egiten hasiko da medikuen aholkuz. Argazkilaritza eta mendizaletasuna uztartzearekin, bere lanak maila berezia lortuko zuen eta horren bitartez *el Fotógrafo Águila*.

Hedabide anitzetarako argazkilari independentetzat *(freelance)* lan egin zuen, eta Ojangurenen lanak Argentinaraino ere iritsi ziren. Lanetako zenbaitzuk postal gisa argitaratu zituen. Gerra Zibilaren argazkiak hartu zituen, eta argazki horietako asko Zarautzen 1995. urtean egin zen erakusketan erakutsi ziren.

Gerraren ostean ez zuen argazkilari lanik egin. Bere jardun politikoagatik (EAJko kide baitzen), isuna ordaindu beharra izan zuen argazkilari lanari berriro ekiteko. Hala ere, aldi hartan bere jarduna prentsakoa baino areago etxeko argazkilaritzara bideratuko zuen. Bidenabar, Eibarren berreraikuntzari buruzko erreportajea zabala egin zuen, Eibar erabat birrindu baitzuten Gerra Zibilean. Erreportajeetarako zaletasuna zertxobait berreskuratu zuen 1950eko hamarkadan. Eibarko Udalak bilduma honen kopia bat bere esku du eta zenbait argazki bere webgunean ikusgai daude.

Ojangurenen argazki gutxi batzuen adibidea aurkituko duzu beherago, «Argazki galeria» atalean.

### Ojangurenen lanak argitaratu zituzten hedabideak 
Ojangurenek, lankidetza maila ezberdinekin, ondorengo hedabideetarako lanean jardun zuen besteak beste:

;Donostian
* *La Voz de Guipúzcoa*
* *Novedades*
* *Erria*
* *El Diario Vasco*
* *La Voz de España*
* *Unidad*

;Bilbon
* *El Liberal*
* *Excelsior*
* *Excelsius*
* *El Pueblo Vasco*
* *El Nervión*
* *Euzkadi*
* *Hierro*
* *La Gaceta del Norte*
* *El Noticiero Bilbaíno*
* *El Correo Español*

;Madrilen
* *ABC*
* *Ahora*
* *As*
* *Luz*
* *La Nación*
* *Esto*

;Bartzelonan
* *La Hormiga de Oro*

;Buenos Airesen
* *La Basconia*

### Argazki galeria 

Fitxategi:03 sendia.jpg|Aita semeekin eta idi bikotearekin.
Fitxategi:04 uxue.jpg|Nafarroako Uxue 1933. urtean.
Fitxategi:05 ernio.jpg|Hernioko gailurrean errezoan.
Fitxategi:06 laiatzen.jpg|Sendia laiatzen.
Fitxategi:07 laiatzen.jpg|Sendia atsedena hartzen.
Fitxategi:09 aizkorri.jpg|1934ko uztailaren 8an, Aizkorriko aterpetxearen inaugurazioa.
Fitxategi:10 tolosa.jpg|Tolosako San Frantzisko kalea XX. mende hasieran.
Fitxategi:11 laurgain.jpg|Indalecio Ojanguren Aiako Laurgain auzoan. Data ezezaguna.
Fitxategi:DamasaAgirregabiriaandErrekartetxo.jpg|Damasa Agirregabiria eta "Errekartetxo" harriak altxatzen Lasturren.

## Erreferentziak 
## Ikus, gainera 
* Eibartar ezagunen zerrenda

## Kanpo estekak 
*  Indalecio Ojangurenen biografia
*  Indalecio Ojangurenen artikulua EuskoNewsen
*  Indalecio Ojanguren Eibar aldizkarian